Peter Hain: Verlang julle régtig terug na apartheid? | Netwerk24
Peter Hain: Verlang julle régtig terug na apartheid?
Peter Hain toe hy in 2019 voor die Zondo-kommissie van ondersoek na staatskaping getuig het. Foto: Gallo Images
Suid-Afrika se doodsberig is al baie keer geskryf, maar die land en sy mense het die doemprofete nog elke keer verkeerd bewys. Hulle sal dit weer doen, het Peter Hain aan Gert van der Westhuizen gesê.
Vir die meeste (wit) Suid-Afrikaners wat die laaste drie dekades van apartheid deurgemaak en dié bestel saam met die owerhede van destyds in stand probeer hou het, was Peter Hain meer as net 'n spreekwoordelike doring in die vlees.
Hy was 'n monster. 'n Gehate "takhaar-kommunis" wat hul geliefde Springbokke sedert 1969 van die rugby- en krieketvelde van die wêreld probeer weghou het. Hy was inderdaad, soos die subtitel van sy outobiografie aandui, "openbare vyand nommer een".